
I 

SEJARAH RINGKAS 
IMAM SYAFI'I RAHIMAHULLAH 

1. Tahun dan tempat lahir 

Nama asli dari Imam Syafi'i adalah Muhammad 
bin Idris. Gelar beliau Abu Abdillah. 

Orang Arab kalau menuliskan nama-nama biasa- 
nya mendahulukan gelar dari nama, sehingga berbu- 
nyi : Abu Abdillah Muhammad bin Idris. 

Beliau lahir di Gazza, bahagian Selatan dari Pa- 
lestina, pada tahun 150H. pertengahan abad yang ke- 
dua Hijriyah. 

Ada ahli sejarah mengatakan bahawa beliau lahir 
di Asqalan, tetapi kedua perkataan ini tidak berbeza, 
kerana Gazza dahulunya adalah daerah Asqalan. 

Kampung halaman Imam SyafiM Rahimahullah 
bukan di Gazza Palestina, tetapi di Mekah (Hijaz). Ibu- 
bapa beliau datang ke Gazza untuk suatu keperluan. 
Tidak lama beliau lahir di situ. 

Pada ketika beliau masih kecil bapanya mening- 
gal di Gazza. Ia menjadi anak yatim yang hanya dibe- 
la oleh ibunya saja. 

Sejarah telah mencatat, bahawa ada dua kejadian 
penting sekitar kelahiran Imam Syafib Rahimahullah 
iaitu : 

1) Sewaktu Imam Syafi‘i dalam kandungan, ibunya 

bermimpi bahawa sebuah bintang telah keluar 

dari perutnya dan terus naik membumbung ting- 

gi, kemudian bintang itu pecah bercerai dan ber- 
serak menerangi daerah-daerah sekelilingnya. 

Ahli mimpi mentadbirkan bahawa ia akan mela- 
hirkan seorang putera yang ilmunya akan meli- 
puti seluruh jagat. 

Sekarang menjadi kenyataan bahawa ilmu Imam 
Syafi‘i Rahimahullah memang memenuhi dunia, 
bukan saja di tanah Arab, di Timur Tengah dan 
Afrika, tetapi juga sampai ke Timur Jauh, ke In- 
donesia, Malaysia, Thailand, Philipina dan lain- 
lain. 

2) Sepanjang sejarah pada hari Imam Syafi'i Rahi- 
mahullah dilahirkan itu, meninggal dunia dua 
orang Ulama Besar, seorang di Baghdad (Iraq) 
iaitu Imam Abu Hanifah Nu*man bin Thabit 
(Pembangun Mazhab Hanafi) dan yang seorang 
lagi di Mekah, iaitu Imam Ibnu Jurej al-Makky, 
Mufti Hijaz ketika itu. 

Kata orang dalam ilmu firasat hal ini adalah satu 
pertanda bahawa anak yang lahir ini akan meng- 
gantikan yang meninggal dalam ilmu dan kepin- 
tarannya. Memang firasat ini akhirnya terbukti 
dalam kenyataan. 

2. Nenek moyang Imam Syafl'l Rahimahullah 

Nenek moyang Imam Syafi‘i Rahimahullah ada- 
lah: 

Muhammad bin Idris , bin Abbas , bin Uthman , bin 
Syafi ', bin S aib bin Abu Yazid, bin Hashim, bin Abdul 
Muthalib, bin Abdul Manaf bin Qusyai. 

Abdul Manaf bin Qusyai yang menjadi nenek ke 
9 dari Imam Syafi'i Rahimahullah, adalah Abdul Ma- 
naf bin Qusyai nenek yang ke 4 dari Nabi Muhammad 
s. a. w. 

Nenek moyang Nabi Muhammad s.a.w. sebagai 
dimaklumi, adalah: Muhammad bin Abdullah, bin Ab- 
dul Muthalib , bin Hasyim, bin Abdul Manaf , bin Qu- 
syai, bin Kilab , bin Marah , bin Ka‘ab, bin Luai bin 
Ghalib, bin Fihir , bin Malik , bin Nadhar, bin Kina - 
nah , bin Quzaimah , bin Mudrikah , bin Mas, bin Ma- 
*ad } bin Aduan sampai kepada Nabi Ismail dan Nabi 
Ibrahim a.s . 

Teranglah dalam silsilah ini bahawa Imam Sya- 
fi‘i Rahimahullah senenek-moyang dengan Nabi Mu- 
hammad s.a.w. 

Ada pun dari pihak ibu: Fatimah , binti Abdul- 
lah , bin H asan , bin Husein bin Ali bin Abi Thalib r. a. 

Ibu Imam Syafi‘i Rahimahullah adalah cucu dari 
cucu Saidina Ali bin Abi Thalib , menantu, sahabat 
Nabi dan Khalifah yang ke IV yang terkenal. 

Sepanjang sejarah diketemukan, bahawa Saib 
bin Abu Yazid , nenek Imam Syafi'i yang ke 5 adalah 
sahabat Nabi Muhammad s.a.w. 

Jadi, baik dipandang dari segi keturunan darah, 
maupun dipandang dari segi keturunan ilmu, maka 
Imam Syafi'i Rahimahullah yang kita bicarakan ini 
adalah karib kerabat dari Nabi Muhammad s.a.w. 

Gelaran “SYAFIT’ dari Imam Syafi‘i Rahima- 
hullah diambil dari neneknya yang ke 4, iaitu Syafi'i 
bin Saib. 

3. Kembali ke Mekah Al-Mukarramah 

Setelah usia Imam Syafi‘i Rahimahullah dua ta- 
hun, ia dibawa ibunya kembali ke Mekah Al-Mukarra- 
mah, iaitu kampung halaman beliau, dan tinggal di 
Mekah sampai dua puluh tahun, yakni sampai tahun 

170H. 

Dalam angka 20 ini terdapat perbezaan-perbeza- 
an dalam cacatan sejarah, ada yang mengatakan sam- 
pai usia 13 tahun, ada yang menyatakan sampai usia 
14 tahun, ada yang mengatakan sampai usia 20 tahun 
dan ada yang mengatakan sampai 22 tahun. 

Tetapi penulis buku ini sesudah memperhatikan- 
nya dari bermacam-macam segi, agak condong ber- 
pendapat bahawa Imam Syafi'i Rahimahullah tinggal 
di Mekah sampai usia 20 tahun dan sesudah itu pin- 
dah ke Madinah Al-Mukarramah. 

Perbezaan angka ini tidak prinsipal. Yang terang 
beliau tinggal di Mekah di waktu kecil dan setelah mu- 
da remaja pindah ke Madinah. 

Selama beliau di Mekah, Imam Syafi‘i Rahima- 
hullah berkecimpung dalam menuntut ilmu pengetahu- 
an, khusus yang bertalian dengan Agama Islam sesu- 
ai dengan kebiasaan anak-anak kaum Muslimin keti- 
ka itu. 

Sebagai dimaklumi bahawa dalam sejarah pada 
abad ke I dan ke II tahun Hijrah, umat Islam boleh 
dikatakan dalam masa keemasan , sedang memuncak 
membubung tinggi, Agama Islam sudah tersiar luas, 
ke Barat sampai ke Maroko dan Sepanyol, ke Timur 
sudah sampai ke Iran, ke Afghanistan, ke India Sela- 

lan, ke Indonesia dan ke Tiongkok dan di Afrika su- 
dah hampir pada seluruh daerah. 



Pada abad-abad itu yang berkuasa adalah Khali- 
lifah-khalifah Ar-Rasyidin, Khalifah-khalifah Bani 
Umavf'ih dan Khalifah-khalifah Bani Abbas, yang 
terkenal bukan saja dalam keberanian, tetapi juga da- 



lam memperkembang ilmu pengetahuan. 

Dalam masa Khalifah-khalifah Harun ar Rasyid 
(170—19311) dan Al-Makmum (198— 218H) terkenal 
sebagai masa yang memuncak tinggi kedudukan ilmu 

pengetahuan. 



Dalam Agama Islam yang sangat dipatuhi orang 
ketika itu, baik dalam Hadis-hadis Nabi maupun da- 
lam Al-Quran, banyak sekali terdapat petunjuk-petun- 
juk yang menganjurkan dan mengerahkan rakyat su- 
paya belajar segala macam ilmu pengetahuan, khusus- 
nya yang bertalian dengan Agama. 

Sesuai dengan ini maka Imam Syafi'i Rahimahul- 
lah pada masa mudanya menghabiskan waktunya un- 
tuk menuntut ilmu pengetahuan. 



Markas-markas ilmu pengetahuan ketika itu ada- 
lah di Mekah f di Madinah , di Kufah ( Iraq), di Syam 
(Damsyik) dan di Mesir . 

Oleh kerana itu seluruh pemuda-pemuda meng- 
idam-idamkan dapat tinggal di salah satu kota itu un- 
tuk menuntut, untuk mencari ilmu pengetahuan dari 
yang rendah sampai yang tinggi. 

Imam Syafi'i Rahimahullah belajar membaca Al- 
Quran kepada Ismail bin Qustantein . Dalam usia 
sembilan tahun Imam Syafi'i telah menghafal ketiga 
patuh juzidnya Al-Quran di luar kepala. 

Catatlah ini, iaitu: Dalam usia sembilan tahun. 

Imam Syafi‘i pada mulanya tertarik dengan pro- 
sa dan puisi, syair-syair dan sajak-sajak bahasa Arab 
kelasik, sehingga beliau sewaktu-waktu datang ke Ka- 
bilah-kabilah badui di Padang Pasir, Kabilah Huzel 
dan lain-lain. Kadang-kadang beliau tinggal lama di 
kabilah-kabilah itu untuk mempelajari sastera Arab 
sehingga akhirnya Imam Syafi'i Rahimahullah mahir 
dalam kesusasteraan Arab kuno, dan beliau mengha- 
fal di luar kepala syair dari lmrun-ul-Quis , Syair Zv- 
heir, Syair Jarir dan lain-lain. 

Hal ini kemudian ternyata ada baiknya kerana 
dapat menolong beliau memahamkan Al-Quran yang 
diturunkan dalam bahasa Arab yang fasih , yang asli 
dan yang murni. 

Tersebutlah dalam sejarah yang diceritakan oleh 
Mus'ab bin Abdillah Az-Zabiri, sebagai termaktub da- 
lam kitab “Al-Majmu‘” bahawa Imam Syafi'i Rahima- 
hullah pada waktu mudanya hanya tertarik kepada 
puisi, syair dan sajak bahasa Arab kelasik, tetapi ke- 
mudiannya beliau terjun mempelajari hadis dan fiqih. 

Sebabnya ialah bahawa pada suatu hari ia me- 
ngenderai unta. Di belakangnya ada seorang lain, ia- 
itu jurutulis bapa saya, kata Mus‘ab. 

Muhammad bin Idris ketika itu berdendang dan 
bernyanyi mendendangkan sebuah syair. 

Jurutulis bapa saya mengetuk dengan tongkatnya 
dari belakang dan menegurnya: “Ah, pemuda seperti 
kamu menghabiskan kepemudaannya dengan berden- 
dang dan bernyanyi, alangkah baiknya kalau waktu 

kepemudaan ini dipakai untuk mempelajari hadis dan 
fiqih!” 

Berkata Mus‘ab, bahawa teguran inilah sebab 
yang menggerakkan hati Imam Syafi'i untuk mempe- 
lajari Ilmu hadis dan fiqih dan kemudian beliau da- 
tang belajar kepada Mufti Mekah, Muslim bin Khalid 
Az-Zanji dan Ulama hadis Sofyan bin Uwaniah. (wa- 
fat 198H.). 

Inilah di antara guru Imam Syafi'i Rahimahullah 
dalam ilmu hadis dan fiqih. Selain daripada itu Imam 
Syafi'i Rahimahullah menceritakan tentang diri be- 
liau begini : 

‘'Saya pada mulanya mempelajari ilmu Nahu 
(grammar) dan Adab (kesusasteraan), kemudian 
setelah saya datang kepada Muslim bin Khalid , 
beliau bertanya, “Hai Muhammad, kamu dari ma- 
na?” 

Jawabku: “Saya orang sini, orang Mekah”. 

“Dari kampung mana?” 

“Dari kampung Khaif”. 

“Dari kabilah apa?” 

“Dari kabilah Abdu Manaf”. 

“Baqin, baqin (senang, senang sekali), Tuhan te- 
lah memuliakan kamu dunia akhirat. Alangkah 
baiknya kalau kecerdasan kamu itu ditumpukan 
pada ilmu fiqih, inilah yang baik bagimu”. 

Ucapan Imam Muslim bin Khalid inilah sebab 
yang menggerakkan hati saya untuk mempelajari 
ilmu fiqih sedalam-dalamnya, kata Imam Syafi'i 
Rahimahullah. 

Apakah ilmu fiqih itu ? 

Fiqih dalam bahasa Arab bererti pengertian, kc- 
fahaman dan dalam Islam bererti ilmu pengetahuan 
tentang hukum spa r ia t Islam sesuai dengan dalilnya 
satu persatu, umpama sembahyang hari raya hukum- 
nya sunnat, sesuai dengan hadis itu. Riba hukumnya 
haram, sesuai dengan firman Tuhan, perkahwinan 
tanpa wali tidak sah, sesuai dengan hadis Nabi, mi- 
num arak haram sesuai dengan AI-Quran dalam surah 
itu dan lain-lain sebagainya. 

Orang yang ahli dalam ilmu fiqih disebut “Fa- 
qih”, jama'nya “Fuqaha”. 

Kalau ada seorang Muslim yang sampai darjat- 
nya kepada “Faqih” maka itu satu bukti bahawa Tu- 
han telah menetapkan dia menjadi orang baik-baik se- 
suai dengan sabda Nabi Muhammad s. a. w. : 

• a?’d 

Ertinya: “Barangsiapa yang dikehendaki Allah untuk 
menjadi orang baik-baik maka ia difaqihkan dalam 
agama” (hadis riwayat Bukhari dan Muslim), lihat Fa- 
tul Bari juzu’ I, halaman 173 dan Syarah Muslim 
juzu’ VII, halaman 128). 

Erti: “difaqihkan” ialah dipintarkan. 

Di samping ilmu fiqih ada lagi ilmu Usul-fiqih. 
Ilmu usul fiqih ialah ilmu untuk mengetahui kaedah- 
kaedah (pokok-pokok, norma-norma) yang mana de- 
ngan kaedah-kaedah itu dapat diistinbatkan (dikelu- 
arkan) hukum-hukum syariat dari dalil-dalilnya. 
Imam Syafi'i Rahimahullah orang yang mula-mula 
menciptakan ilmu usul fiqih ini. 




10 




Kitab SEJARAH DAN KEAGUNGAN MAZHAB SYAFI'I 

Oleh : K. H SIRAJUDDIN 'ABBAS 



Imam Syafi'i ketika usia mudanya di Mekah, 
mempelajari selain ilmu fiqih juga ilmu tafsir , ilmu 
hadis dan ilmu. M v s tala h Hadis. 

Apakah yang dikatakan ilmu tafsir itu ? 

Ilmu tafsir ialah pengetahuan untuk hal ehwal 
gang bertalian dengan Kitab Suci Al-Quran, umpama 
sebab sebab turunnya ayat, erti dan makna ayat da- 
lam bahasa Arab, maksud dan tujuan ayat itu yang 
sesuai dengan kehendak Tuhan yang menurunkan 
ayat, mentakwilkan apa yang patut ditakwilkan, hu- 
bungan antara satu ayat dengan yang lain, penafsiran 
ayat yang satu pada yang lain, mana yang nasakh dan 
mana yang mansukh, mana ayat yang diturunkan di 
Mekah dan mana yang diturunkan di Madinah dan la- 
in-lain sebagainya. 

Imam Syafi'i Rahimahullah di waktu remajanya 
mempelajari ilmu tafsir ini. 

Apakah itu ilmu Mustalah Hadis ? 

v 

Ilmu Mustalah Hadis ialah ilmu tentang keadaan 
Hadis, keadaan matan hadis, sanad hadis, orang yang 
membawa hadis itu dan lain-lain sebagainya yang ber- 
talian dengan hadis. 

Orang-orang yang mengetahui ilmu Mustalah Ha- 
dis akan mengetahui dengan gampang bahawa hadis 
itu sahih, hadis ini hasan (baik), hadis ini daif (le- 
mah), hadis itu munqati‘ (putus si riwayatnya) dan la- 
in-lain sebagainya. 

Pendekanya Imam Syafi‘i Rahimahullah ketika 
di Mekah itu mempelajari ilmu fiqih , ilmu hadis, ilmu 
mustalah hadis, ilmu tafsir, dan ilmu tajwid (pemba- 
caan Al-Quran). 

Adalah kenyataan bahawa Imam Syafi‘i dalam 
usia sembilan tahun telah menghafal Al-Quran di luar 
kepala dan dalam usia sepuluh tahun sudah mengha- 
fal di luar kepala kitab fiqih karangan Imam Maliki 
yang bernama ALMuwatta* , 



Sepanjang sejarah dinyatakan bahawa Imam 
Syafi'i Rahimahullah membagi malam menjadi tiga 
bagian, iaitu sepertiga untuk belajar dan mengajar, 
sepertiga untuk beribadat dan munajat kepada Tuhan 
dan sepertiga lagi untuk tidur. 



Kalau siang hari Imam Syafi'i Rahimahullah 
bekerja dalam soal-soal ilmu pengetahuan dari pagi 
sampai waktu dhuhur. 



Bekerja dari jam lapan pagi sampai dhuhur seba- 
gai yang dipraktikkan orang sekarang adalah atas pe- 
tunjuk Imam Syafi‘i Rahimahullah pada mula-mula- 
nya. 



Dalam usia lapanbelas tahun (dalam satu riwa- 
yat limabelas tahun) Imam Syafi'i Rahimahullah te- 
lah diberi izin oleh gurunya Muslim bin Khalid Az~ 
Zanji untuk mengajar pada Masjidil Haram (Masjid 
Mekah) sehingga mengkagumkan orang-orang haji 
yang naik haji ke Mekah pada tahun-tahun itu. 



4. Kerajinan Imam Syafli Rahimahullah 

Muhammad bin Idris adalah seorang pemuda 
yang sangat rajin dalam belajar. Ia belajar dengan 
sungguh-sunguh dan bertekun. 

Sebagai dimaklumi, beliau adalah seorang pelajar 
yang miskin yang tidak mempunyai harta yang ba- 
nyak untuk wang belajar. Beliau seorang anak yatim 

di mana belanjanya hanya diberi oleh ibunya yang 
dalam serba kekurangan pula. 

Tetapi Imam Syafi'i Rahimahullah mempunyai 
keyakinan bahawa menuntut ilmu itu tidak tergan- 
tung kepada kekayaan, tetapi hanya kepada kemahu- 
an yang keras . Anak-anak miskin yang keras hati le- 
bih banyak yang maju dibanding dengan anak-anak 
yang kaya yang biasanya suka malas. 

Beliau mengumpulkan tulang-tulang kambing atau 
tulang-tulang unta, yang biasanya banyak berselerak- 
an terutama sesudah orang-orang mengerjakan haji 
di Mina. Beliau mengumpulkan pelepah-pelepah tamar 
yang kering, beliau mengumpulkan tembikar dan ba- 
tu-batu yang dapat ditulis dan beliau mengumpulkan 
kertas-kertas yang dibuang orang-orang kantur yang 
dapat ditulis lagi. 

Beliau mendegar ucapan guru, dikte-dikte gu- 
ru lalu menuliskan di atas bahan-bahan tadi sambil 
memperhatikan dan menghafalnya mana yang patut 
dihafal. 

Pada suatu ketika penuh sesaklah kamar beliau 
dengan benda-benda tulang yang bertulisan itu sehing- 
ga tidak dapat lagi beliau meluruskan kakinya ketika 
melepaskan lelah atau ketika tidur. 

Akhirnya beliau memutuskan agar semua tulisan 
itu dihafal saja di luar kepala dan tulang-tulang itu 
dikeluarkan dari kamar supaya kamar tidurnya men- 
jadi agak lapang. 

Semua yang tertulis dihafalnya di luar kepala dan 
sesudah itu tulang-tulang dikeluarkan dari kamarnya. 
Jadi Imam Syafi'i Rahimahullah sedari kecil sudah 
terlatih dan terdidik dengan menghafal di luar kepala. 

Ilmu itu yang ada da .u dada, bukan yang ada 
dalam kertas”, kata peribahasa. Inilah nampaknya 
yang diamalkan oleh Imam Syafi'i Rahimahullah/ 

Maka dengan ara begini tidaklah hairan kalau 
Imam Syafi'i Rahimahullah dalam usia sembilan ta- 
hun sudah menghafal Al-Quran di luar kepala, dan da- 
lam usia sepuluh tahun sudah menghafal kitab “Al- 
Muwatta’ ”, karangan Imam Malik, di luar kepala. 

Begitulah kecerdasan dan ketajaman otak Imam 
Syafi'i Rahimahullah. 



Dan begitulah Imam Syafi‘i Rahimahullah bela- 
jar sedari kecil sampai remaja, sampai dewasa berusia 
dua puluh tahun, di mana beliau sesudah itu pindah 

dan Mekah Al-Mukarramah ke Madinah Al-Munaw- 
warah. 



5. Mencari ilmu ke Madinah 



Pada seperempat terakhir dari abad ke UH. kota 
Madinah sedang gilang-gemilang dalam ilmu penge- 
tahuan, kerana di sana banyak menetap Ulama-ulama 
Tabi'in (orang yang berjumpa dengan sahabat Nabi) 
dan ulama-ulama Tabi'in-tabi'in (orang yang berjum- 
pa dengan orang yang berjumpa dengan sahabat Na- 
bi). 



Di tengah-tengah ulama-ulama yang banyak itu 
ada seorang yang menonjol yang menjadi bintangnya, 
iaitu seorang ulama yang terkenal dengan gelaran jo- 
lokan Imam Darul-Hijrah” (Imam negeri tempat 
Nabi berpindah), iaitu Imam Malik bin Anas, pem- 
bangun Mazhab Maliki. 



Imam Malik bin Anas lahir tahun 93H, iaitu 57 
tahun lebih tua dari Imam Syafi'i Rahimahullah dan 

wafat pada tahun 179H, 25 tahun terdahulu dari Imam 
SyaiVi Rahimahullah. 

Sepanjang' riwayat Imam Malik bin Anas ini 
adalah seorang ulama yang bersungguh-sungguh me- 
ngumpulkan hadis-hadis Nabi Muhammad s. a. w. Be- 
liau kumpulkan dan beliau hafal sebanyak 100,000 ha- 
dis dalam masa empat puluh tahun. 

Ibnu Qudamah mengatakan bahawa imam Malik 
bin Anas adalah seorang “Hafaz” (penghafal) hadis 
nombor satu pada zamannya itu dan tidak ada seorang 
pun yang menandingi beliau dalam soal penghafalan 

hadis itu. 

Hadis-hadis yang 100,000 banyaknya itu beliau 
teliti satu persatu, beliau lihat sirawi yang membawa 
hadis-hadis, beliau cocokkan dengan kitab suci Al- 

Quran tentang erti tujuannya. 

Pada akhirnya hadis yang 100,000 itu beliau pilih 
sehingga yang tinggal hanya 5,000 buah yang beliau 

anggap sangat sahihnya. 

Iladis yang 5,000 inilah yang beliau kumpulkan 
dalam satu kitab yang berbentuk kitab fiqih sekarang, 
yang diberi nama “Al-Muwatta' ”. 

“Al-Muwatta”’ ertinya: “yang disepakati”. 

Imam Malik bin Anas menamai kitabnya dengan 
Al-Muwatta’ (yang disepakati) kerana beliau telah 
memperlihatkan kitab itu kepada tujuh puluh orang 
Ulama-ulama fipih di Madinah yang mana kesemua 

i 

Ulama itu menyetujuinya. 

Imam Syal’i'i Rahimahullah seorang yang meng- 
kagumi Imam Malik bin Anas dan pula seorang yang 
mengasihi kitab Al-Muwatta’ sehingga kitab itu diha- 



15 




Kitab SEJARAH DAN KEAGUNGAN MAZHAB SYAFI'I 

Oleh : K. H SIRAJUDDIN 'ABBAS 



fal di luar kepala pada ketika beliau masih berumur 
sepuluh tahun. 

Sungguhpun kitab Al-Muwatta’ sudah hafal di 
luar kepala, tetapi keinginan Imam Syafi‘i Rahima- 
hullah untuk datang belajar kepada pengarangnya 
makin berkobar. Beliau ingin mengambil ilmu Imam 
Malik dari mulut ke mulut, yakni berhadap-hadapan. 

Maka beliau minta izin kepada gurunya Muslim 
bin Khalid Az-Zanji untuk pergi ke Madinah menjum- 
pai Imam Malik dan belajar dengan beliau. Imam Sya- 
fi‘i Rahimahullah berangkat ke Madinah pada tahun 
170H. dengan menumpang kenderaan unta, delapan 
hari delapan malam lamanya dengan membawa sepu- 
cuk surat dari gurunya Muslim bin Khalid yang ditu- 
jukan kepada Imam Malik bin Anas. 

Selain itu Imam Syafi'i Rahimahullah membawa 
surat pula dari Wali Mekah (semacam Gabenur) ke- 
pada Wali Madinah di mana Wali Mekah minta agar 
kiranya Wali Kota Madinah memperkenalkan Imam 
Syafi'i Rahimahullah kepada Imam Malik bin Anas. 

Selama lapan hari lapan malam perjalanan anta- 
ra Mekah dan Madinah dengan unta, Imam Syafi'i 
Rahimahullah membaca Al-Quran sebanyak enambe- 
las kali tamat, dengan menamatkannya sekhatam 
siang dan sekhatam malam. 

Sesampainya di Madinah beliau langsung mene- 
mui Imam Malik bersama-sama dengan Wali Kota 
Madinah. 

Imam Malik setelah menerima surat dari Wali Me- 
kah yang dialamatkan kepadanya, menyindir dengan 

mengatakan: “Subhanallah ! ” “Kok menuntut ilmu 
Rasulullah pakai perantara?”. 

“Wali Kota Madinah mempersilakan Imam Sya- 
fi'i berkata-kata. Mudah-mudahan tuan dikurniai 
Allah, kata Imam Syafi'i Rahimahullah. Saya ini 
dari kaum Muttalib, datang ke mari dari Mekah 
untuk menuntut ilmu dari tuan guru kerana saya 
sudah lama mendengar nama tuan guru dan su- 
dah lama mengetahui ilmu tuan guru, tetapi se- 
karang hendak mendengar dengan telinga sendiri 
pengajaran-pengajaran dari tuan guru”. 

Sesudah Imam Malik memperhatikan Imam Sya- 
fi'i seketika, lantas beliau berkata: “Siapa na- 
mamu?” 

Imam Syafi'i menjawab: “Muhammad bin Idris”. 

Imam Malik menyambung: “Hai Muhammad, 

bertaqwalah kepada Tuhan dan jauhi sekalian kedur- 
hakaan. Saya melihat padamu akan terjadi apa-apa”. 

“Baiklah, kata Imam Malik. Besok datanglah la- 
gi dan akan saya suruh orang membacakan Al-Muwa- 
tta’ kepadamu”. 

Jawab Imam Syafi'i: “Tak perlu dicarikan orang 
lain kerana saya sudah menghafal di luar kepala Ki- 
tab Al-Muwatta’ itu”. 

Imam Malik menjawab: “Kalau begitu keadaan- 
nya, cubalah baca”. 

4 

Imam Syafi'i Rahimahullah lantas membaca Ki- 
tab Al-Muwatta’ yang didengar oleh Imam Malik de- 
ngan seksama dan di sana sini membetulkan pembaca- 
an-pembacaan Imam Syafi'i yang lancar itu. 

Sesungguhnya Imam Malik sangat kagum melihat 

pemuda ini, kerana masih dalam usia muda remaja 

sudah mendalam ilmunya, sudah mahir dalam erti 

ayat-ayat suci dan hadis-hadis Nabi dan kaedah-kae- 
aah bahasa Arab. 



Kemudian Imam Syafi'i Rahimahullah tetap se- 
tiap hari mendatangi halakah tempat Imam Malik 
mengajar di masjid Madinah di mana beliau bersama- 
sama pelajar-pelajar lain yang terdiri dari Ulama-ula- 
ma besar dari seluruh penjuru mendengar dan men- 
catat pengajian-pengajian yang diberikan oleh Imam 
Malik, seorang Ulama Besar dan Imam Mujtahid yang 
jarang tandingannya. 



Akhirnya Imam Syafi'i Rahimahullah mendapat 
kepercayaan besar dari Imam Malik dan lantas diun- 
dang menginap di rumahnya dan setiap hari datang 
ke masjid bersama-sama sebagai pembantunya dalam 
mengajarkan Kitab AI-Muwatta* dan lain-lain. 

Imam Malik membacakan kitabnya kepada mu- 
rid-murid dan sesudah itu Imam Syafi'i Rahimahullah 
(yang ketika itu belum berpangkat Imam Mujtahid) 
membantu Imam Malik mendiktekan (mengimlakkan) 

kitab karangan Imam Malik itu kepada sekalian ma- 
hasiswanya. 

1 V. kira " kira setahun !mam Syafi'i Rahimahul- 
lah tidak bercerai dengan Imam Maiik, selalu dengan 

beliau sebagai murid dan sebagai pembantu. 

Dengan cara begitu Imam Syafi'i Rahimahullah 
mendapat kenalan banyak dari Ulama-ulama yang da- 

ang ke Madinah sesudah menunaikan ibadah haji dan 
datang belajar kepada Imam Malik. 



18 




Kitab SEJARAH DAN KEAGUNGAN MAZHAB SYAFI'I 

Oleh : K. H SIRAJUDDIN 'ABBAS 



Di antara orang-orang yang berkenalan dengan 
Imun Syafi'i Rahimahullah ketika itu adalah Abdul- 
lah bin Al-Hakam dari Mesir (Cairo), yang kemudian 
di waktu Imam Syafi'i Rahimahullah datang ke Mesir, 
beliau mendapat ke rumah Abdullah bin Al-Hakam ini. 
Juga Imam Syafi‘i Rahimahullah berkenalan dengan 
Asyhab Ibnu Qasim dan Al-Laith bin Saad, iaitu ula- 
ma-ulama Mesir yang berkunjung ke Madinah yang 
telah mendengar Imam Syafi'i mendiktekan kitab Al- 
Muwattab 

Dan juga Imam Syafi'i Rahimahullah berkenalan 
dengan Ulama-ulama Iraq yang berkunjung ke Madi- 
nah sesudah menunaikan ibadah haji. Banyak sekali 
di antara mereka yang datang mengunjungi halakah 
Imam Malik dan mendengar imlak dari Imam Syafi'i 
Rahimahullah yang bijak itu. 

Pada ketika itulah Muhammad bin Idris mende- 
ngar bahawa di Baghdad dan Kufah banyak sekali ter- 
dapat ulama-ulama murid dari Imam Abu Hanifah 
(pembangun dari Mazhab Hanafi), sehingga tertarik 
hati beliau hendak mengunjungi Iraq dan Mesir. 

6. Berkunjung ke Baghdad dan lain-lain 

Setelah dua tahun di Madinah yakni dalam usia 
dua puluh dua tahun, Imam Syafi'i Rahimahullah ber- 
angkat ke Iraq (Kufah dan Baghdad), di mana beliau 
bermaksud selain menambah ilmu dalam soal-soal ke- 

4 

hidupan bangsa-bangsa juga untuk menemui ulama- 
ulama ahli hadis atau ahli fiqih yang bertebaran pada 
ketika itu di Iraq dan Persia (Iran). 

Sebagai dimaklumi Kota Kufah pada ketika itu 

adalah ibu kota tempat kedudukan Khalifah-khalifah 
Abu Jaafar Al-Mansyur dan penggantinya Khalifah 
Harun Ar-Rasyid yang terkenal, di mana Baghdad 
adalah pusat ilmu pengetahuan, baik pengetahuan 
yang datang dari Barat atau yang datang dari Timur. 
Memang Iraq pada zaman Harun Ar-Rasyid dianggap 
sebagai negeri tempat ilmu pengetahuan memancar 
ke seluruh penjuru dunia sebagai yang diterangkan 

di atas. 

Perjalanan antara Madinah dan Iraq dilakukan 
dengan mengenderai unta selama dua puluh empat ha- 
ri. Jauh juga. 

Tapi Imam Syafi'i Rahimahullah mendapat bekal 
dari gurunya Imam Malik sebanyak lima puluh dinar 
emas, cukup untuk belanja dan untuk menginap di si- 
tu beberapa waktu lamanya kerana wang kenderaan 
dari Madinah ke Iraq hanya empat dinar (emas). 

Sampai di Kufah beliau menemui ulama-ulama 
sahabat almarhum Imam Abu Hanifah, iaitu guru be- 
sar Abu Yusuf dan Muhammad bin Hasan di mana 
Imam Syafi'i Rahimahullah acapkali bertukar fikiran 
dan beri-memberi dengan beliau-beliau ini dalam soal- 
soal ilmu pengetahuan agama. 

Dalam kesempatan ini Imam Syafi'i Rahimahul- 
lah dapat mengetahui bezanya dari cara-cara dan ali- 
ran-aliran atau cara-cara fiqih dalam Mazhab Hanafi 
yang agak jauh bezanya dari cara-cara dan aliran fi- 

qih dalam Mazhab Maliki. 

Imam Hanafi dan Imam Maliki hampir bersama- 
an zamannya, kerana Imam Hanafi dilahirkan tahun 
81H, meninggal 150H. Sedang Imam Maliki dilahir- 
kan tahun 93H. dan meninggal 179H. 

Tetapi walaupun bersamaan zaman, namun aliran 
mazhab masing-masing berbeza. 



Mazhab Imam Maliki di Madinah berpendapat ba- 
hawa kalau dalam Al-Quran tidak terdapat hukum 
agama, maka hadis Nabilah yang menjadi sandaran 
hukum, sekalipun hadis Nabi itu Mutawatir (banyak 
yang merawikan), Uhad (satu jalan saja yang mera- 
wikan), Sahih atau Hasan. 

Tetapi Mazhab Hanafi di Iraq berpendapat ba- 
hawa kalau dalam Al-Quran tidak terdapat hukum se- 
suatu yang terjadi maka yang boleh dijadikan sandar- 
an hukum lagi hanya hadis yang mutawatir saja. Ka- 
lau tidak ada hadis yang mutawatir, langsung pindah 
pada 1 ijtihad ’ yakni pendapat Imam Mujtahid. 

Maka kerana itu golongan Imam Maliki dinamai 
golongan “ Ahli Hadis” dan golongan Imam Hanafi di- 
namai “Ahli Ra‘yi ” (Ahli pendapat). 

Imam Syafi'i Rahimahullah ketika itu dapat men- 
dalami dan menganalisa cara-cara yang dipakai oleh 
kedua Imam itu. 



Beliau tidak lama di Iraq ketika itu dan terus me- 
ngembara ke Per si, sampai ke Anadholi (Turki), terus 
ke Ramlah (Palestina) di mana beliau dalam perjala- 
nan mencari dan menjumpai ulama-ulama baik Tabi- 
‘in atau Tabi'-tabi'in. 



Pada kesempatan mengembara ini beliau menge- 
tahui adat istiadat bangsa-bangsa selain bangsa Arab, 
kerana Persia dan Anadholi tidak bangsa Arab lagi. 



f 

Hal ini nantinya menolong beliau dalam memba- 
ngun fatwanya dalam Mazhab Syafi‘i. 

7. Kembali ke Madinah 

Sesudah dua tahun mengembara meninjau antara 
Baghdad, Persia, Turki dan Palestina, Imam Syafi'i 
Rahimahullah kembali ke Madinah dan kembali kepa- 
da guru besarnya iaitu Imam Malik, Malik bin Anas. 

Imam Maliki bertambah kagum dengan ilmu Imam 
Syafi‘i Rahimahullah dan bahkan sudah ada pertanda 
dari Imam Maliki bahawa ilmu Imam Syafi‘i sudah 
melebihi ilmunya. 

Imam Maliki memberi izin kepada Imam Syafi‘i 
Rahimahullah untuk memberi fatwa sendiri dalam il- 
mu fiqih, ertinya tidak berfatwa atas dasar aliran 
Imam Maliki dan juga tidak atas dasar aliran Imam 
Hanafi, tetapi berfatwa atas dasar mazhab sendiri. 

Imam Syafi'i Rahimahullah tinggal dengan Imam 
Maliki sampai tahun 179H, sampai pada ketika Imam 
Malik meninggal dunia. 

Imam Syafi‘i Rahimahullah belajar dengan Imam 
Maliki selama tujuh tahun iaitu pada tahun 170H. — 
172H. dan dari tahun 174H. — 179H. 

8. Menjadi Muftl ke Yaman 

Setelah gurunya (Imam Malik) berpulang ke rah- 
matullah Imam Syafi'i Rahimahullah pergi ke Yaman. 

Perjalanan ke Yaman ini sepanjang riwayat ia- 
lah, bahawa Wali (semacam gabenur) Yaman datang 
ke kota Madinah untuk berziarah ke makam Nabi 
Muhammad s.a.w. Ia mendengar dari orang Madinah, 



22 




Kitab SEJARAH DAN KEAGUNGAN MAZHAB SYAFI'I 

Oleh : K. H SIRAJUDDIN 'ABBAS 



tentang kecekapan dan kepintaran Imam Syafi'i Ra- 
himahullah. 

Wali negeri Yaman ini tertarik kepada Imam Sya- 
1‘i‘i Rahimahullah, sehingga diusahakannya berjumpa 
dengan beliau. 

Kemudian dapatlah kata sepakat antara kedua- 
nya, bahawa Imam SyafiM Rahimahullah akan dibawa 
ke Yaman, diangkat sebagai sekretaris Negara, sam- 
bil mengajar dan menjadi Mvfti. 

“Mufti” ertinya berfatwa tentang hukum-hukum 
agama. 

Nama Muhammad bin Idris Asy-Syafi'i menjadi 
masyhur di negeri Yaman dan sekitarnya, banyaklah 
orang memujinya kerana kecekapan dan kepintaran 
beliau. 

Tetapi, sungguhpun beliau sudah alim besar, su- 
dah disegani oleh segala pihak, namun beliau tidak se- 
gan-segan untuk belajar apabila melihat ada guru aga- 
ma yang lebih pintar daripadanya, yang dikiranya da- 
pat menambah ilmunya. 

Di Yaman beliau belajar kepada Syeikh Yahya 
bin H n sein, seorang ulama besar di kota San'a ketika 

itu. 

Pada ketika beliau di Yaman itu beliau diangkat 
pula menjadi Wali daerah Najran, sebagai Kepala Da- 
erah. 

Pada ketika menjadi Wali daerah Najran itu be- 
liau disayangi oleh rakyat kerana adil dan pemurah- 
nya. 

Pekerjaan ini tidak lama dijabat oleh beliau, ke- 

rana tidak sesuai dengan bakatnya. Beliau lebih ba- 
nyak condong kepada ilmu dari kepada siasah. 

Imam Syafi'i Rahimahullah kahwin di Yaman 
dengan seorang puteri, namanya Hamidcth binti Nafi'i 
seorang puteri keturunan Saidina Uthman bin Affan, 
Sahabat dan Khalifah Nabi yang ke III. 

Usia beliau sewaktu kahwin ini lebih-kurang tiga 
puluh tahun. 

Dari perkahwinan ini beliau mendapat tiga orang 
anak, seorang laki-laki dan dua orang wanita. 

Anak beliau yang laki-laki ini bernama Muham- 
mad bin Syafi'i kemudian menjadi ulama besar pula 
dan menjadi kadi di Jazirah (wafat 240H). 

S. Imam Syafi'i Rahimahullah ditangkap 

Imam Syafi'i Rahimahullah ketika di Yaman ini 
sudah menjadi orang besar. 

Beliau disayangi oleh Wali Negeri dan diangkat 
menjadi “Katib-Daulah” (Sekretaris Negara) di sam- 
ping beliau menjadi Mufti dan guru agama di masjid- 
masjid, bertabligh di mana-mana sehingga masyhur 

namanya. 

Telah menjadi kebiasaan di dunia yang fana ini 
bahawa setiap orang yang mendapat nikmat, ada saja 
orang yang dengki dan yang berniat jahat untuk men- 
jatuhkannya. 

Beliau difitnah kepada Khalifah Harun Ar-Ra- 
syid, yang ketika itu berkedudukan di Baghdad (Iraq) 
dikatakan bahawa Imam Syafi’i Rahimahullah me- 
ngembangkan faham syVah di Yaman dan masuk go- 

longan partai syi'ah yang sangat membenci Khalifah 
Harun Ar-Rasyid, khalifah Abbasiyah itu. 

Memang dalam sejarah Islam tercatat bagaimana 
permusuhan yang mendalam antara orang-orang Syi- 
'ah yang katanya pengikut Saidina Ali Rza, dengan 
orang-orang Bani Umaiyah dan Bani Abbas. 

Ya, pada mulanya pembangunan Dinasti Abba- 
siyah ditolong oleh orang-orang Syi'ah untuk melawan 
Bani Umaiyah akan tetapi kemudian ternyata bahawa 
orang-orang Syi‘ah tidak senang hati pula pada orang- 
orang Bani Abbas itu. 

Khalifah Harun Ar-Rasyid selalu dirong-rong 
oleh partai Syi'ah, yang kebetulan banyak bertebar di 
Yaman ketika itu. Oleh kerana itu Khalifah Harun Ar- 
Rasyid selalu curiga kepada Ulama-ulama di Yaman 
yang dianggapnya mengembangkan faham Syi'ah 
yang menentangnya. 

Disebabkan fitnah dari orang-orang yang dengki 
terhadap Imam Syafi'i maka beliau ditangkap bersa- 
ma-sama kaum Syi'ah dan digolongkan kepada orang- 
orang Syi'ah lalu dibawa ke Baghdad untuk diadili 
oleh Khalifah Harun Ar-Rasyid, dengan rantai besi 

pada kaki dan tangannya. 

Inilah imtihan (ujian iman) bagi Imam Syafi'i 
Rahimahullah. Memang orang-orang yang beriman itu 
banyak mendapat cubaan-cubaan iman. Banyak di an- 
tara rombongan Syi'ah itu yang dijatuhi hukuman ma- 
ti oleh Khalifah, tetapi ketika sampai pertanyaan ke- 
pada Imam Syafi'i Rahimahullah maka terjadilah dia- 
log (percakapan) antara Khalifah dengan Imam Sya- 
fi'i Rahimahullah. 

Dengan merangkak kerana kedua kakinya dibe- 
lenggu, Imam SyalTi masuk ke majlis Harun Ar-Ra- 
syid dan berkata : “Assalamu ‘alaikum wabarakatuh” 
(Selamat atasmu dan berkatNya). Imam Syafi‘i tidak 

mengucapkan worahmotvllahi (dan rahmat Tuhan). 

% 

Khalifah Harun Ar-Rasyid menjawab: ‘Alai- 

kumussalam warahmatullahi wabarakatuh” (Selamat 
atasmu, rahmat Tuhan dan berkatNya). 

Harun Ar-Rasyid agak hairan melihat ketenang- 
an Imam SyafiM Rahimahullah kerana tidak gelisah 
sedikit pun, pada hal kawan-kawannya yang sama-sa- 
ma ditangkap sudah dijatuhi hukuman mati. 

Khalifah Harun Ar-Rasyid bertanya: “Kenapa 

kamu berbicara dalam sidang ini tanpa izin saya, se- 
hingga saya terpaksa menjawabnya?” 

(Perlu diketahui bahawa mengucapkan salam hu- 
kumnya sunnat, sedang menjawab hukumnya wajib). 

Imam Syafi'i Rahimahullah membacakan firman 
Tuhan: 




Ertinya: “Dan Allah telah berjanji kepada orang- 
orang yang beriman yang beramal salih, bahawa Ia 
akan menjadikan mereka Khalifah di bumi sebagai- 
mana Ia telah jadikan Khalifah-khalifah yang sebelum 

mereka dan Ia akan tetapkan bagi mereka agama 
yang Ia redhai untuk mereka. Dan Ia akan mengganti 
ketakutan dengan keamanan. Mereka menyembahKu 
dan tidak mempersekutukan Aku sedikit pun”. 
(An-Nur: 55). 

Lalu Imam Syafi‘i meneruskan ucapannya: 

“Tuhan apabila berjanji, menepati janjiNya dan 
kini Ia telah mengangkat Tuanku menjadi Khalifah 
di bumiNya yang luas ini. Tuanku telah memberikan 
keamanan kepada saya sesudah saya dalam ketakut- 
an, kerana Tuanku menjawab salam saya dengan uca- 
pan Warahmatvllahi, (dan rahmat Tuhan untuk saya). 

Dengan begitu Tuanku telah memberikan rahmat 
Tuhan kepada saya dengan kemurahan hati Tuanku”. 

Khalifah Harun Ar-Rasyid tergerak hatinya men- 
dengar ucapan yang lantang dan fasih dari Imam Sya- 
fi‘i yang kelihatannya tak sedikit juga takut dan gen- 
tar. 

Lantas Khalifah Harun Ar-Rasyid berkata: “Bu- 
kankah engkau yang mengepalai komplotan pembe- 
rontak untuk menentangku, bukankah engkau berse- 
kongkol dengan Abdnllah bin Hasan untuk menentang 
aku, bukankah engkau orang yang sudah terang salah- 
nya, bagaimana, bagaimana?” 

Imam SyafiM menjawab: 

“Saya akan menerangkan pula isi dada saya se- 
baik-baiknya untuk mencari keadilan dan kebenaran. 
Tetapi dapatkah orang melahirkan perasaannya de- 
ngan seksama kalau kaki dan tangannya dirantai de- 
ngan besi berat ini? Saya minta agar rantai-kaki dari 

tangan saya dibuka dan memperkenankan duduk se- 
wajarnya. Dan puji-pujian kepada Allah yang kaya”. 

Khalifah Harun Ar-Rasyid terbuka hatinya dan 
memerintahkan ketika itu juga kepada petugasnya 
untuk membuka rantai-besi yang melingkari kaki dan 
tangan Imam Syafi'i Rahimahullah. 

Imam Syafi‘i Rahimahullah berkata: 

Tuhan berfirman begini : 




Ertinya: ‘‘Hai orang-orang beriman, kalau datang 
kepadamu orang-orang fasiq (jahat) membawa berita, 
periksalah dengan seksama supaya kamu jangan sam- 
pai mencelakakan orang tanpa diketahui, kemudian 

kamu menyesal atas perbuatanmu itu”. (Al-Hujarat: 

6 ). 

‘‘Saya berselindung kepada Allah, bahawa saya 
adalah itu laki-laki yang disampaikan kepada Tuan- 
ku, bohong sekali orang yang menyampaikan kepada 
Tuanku. Saya mempunyai dua pertalian dengan Tuan 
Khalifah, iaitu sama-sama beragama Islam dan sama- 
sama satu keturunan. Tuanku adalah seorang yang ha- 
rus berpegang kepada Kitabullah. Tuanku anak paman 
Rasulullah yang harus melindungi agamanya”. 

Mendengar ucapan-ucapan Imam Syafi'i yang di- 
ucapkan dengan lancar ini, Khalifah Harun Ar-Rasyid 
tiba-tiba jadi gembira, lalu berkata: 

“Tenanglah-tenangkanlah fikiranmu. Saya meng- 

hargai ilmumu dan juga menghargai pertalian darah 
kita”. 

Lalu Khalifah berkata lagi: “Bagaimana keada- 
an ilmu kamu dengan Kitabullah ‘azza wajalla, di sa- 
nalah kita mulai bicara”. 

Imam Syafi'i Rahimahullah menjawab: “Kitab 

suci yang mana Tuan Khalifah tanyakan, kerana kitab 
suci yang diturunkan banyak sekali”. 

Khalifah menjawab: “Baiklah, saya bertanya 

tentang kitab suci yang diturunkan kepada anak pa- 
man saya, Muhavt-wiad Rasulullah s.a.w. . 

Imam Syafi 4 i Rahimahullah menjawab: “Ilmu 

yang terkandung dalam Al-Quran itu banyak sekali, 
yang manakah yang Tuanku tanyakan? Ada ilmu ayat- 
ayat mutasyabihat dan ayat muhakkamat, ada ilmu 
ayat-ayat taqdim dan ta’khir, ada ilmu tentang Na- 
sakh dan Mansukh, ada ilmu ini dan ada ilmu itu”. 

Kemudian Khalifah terpesona dan lantas menu- 
kar haluan, bukan lagi bertanya soal-soal agama teta- 
pi berpindah kepada soal-soal ilmu falak, ilmu kedok- 
toran, ilmu firasat dan lain-lain yang kesemuanya di- 
jawab oleh Imam Syafi'i Rahimahullah dengan sangat 
memuaskan Khalifah Harun Ar-Rasyid. 

Lantas Khalifah berkata: 

“Dantanglah engkau sewaktu-waktu untuk me- 
ngajar saya!” 

Dengan begitu bebaslah Imam Syafi‘i Rahima- 
hullah dari tuduhan, dan kecewalah tukang-tukang 
fitnah yang memfitnah beliau. 

Inilah kedatangan Imam Syafi'i Rahimahullah 
yang kedua ke Iraq (Kufah atau Baghdad) yang ter- 

jadi pada tahun 184H., yakni dalam usia tiga puluh 
empat tahun. 

10. Pulang ke M-akah (Hljaz) 

Tidak lama sesudah beliau bebas maka Imam Sya- 
fi‘i Rahimahullah kembali ke kampung asalnya iaitu 
Mekah Al-Mukar ramah, sesudah ditinggalkannya le- 
bih-kurang sebelas tahun. 

Ia disambut oleh Ulama dan rakyat Mekah kera- 
na kemasyhurannya. Sudah lama beliau di Mekah ma- 
sih mendapat sambutan akibat banyaknya orang haji 
yang pulang balik antara Madinah dan Mekah dan 
antara Mekah dengan Kufah (Iraq). 

Beliau membuat rumah tempat tinggal di luar 
kota Mekah di suatu tempat yang memungkinkan da- 
pat didatangi oleh banyak pelajar-pelajar yang me- 
nuntut ilmu kepada beliau. 

Lebih-kurang selama tujuhbelas tahun beliau di 
Mekah menaburkan ilmu-ilmu agama kepada kaum 
Muslimin yang setiap tahun datang ke Mekah untuk 
ibadat haji. Kerana itu nama Imam SyafiM Rahima- 
hullah masyhur ke seluruh dunia Islam kerana setiap 
orang haji yang datang ke Mekah, membawa khabar- 
khabar pulang ke kampungnya tentang kealiman Imam 
Syafi'i. 

Tetapi pada ketika itu beliau masih merasa be- 
lum sampai kepada darjatnya Imam Mujtahid Mut- 
lak (Mujtahid Penuh), sehingga fatwa-fatwa beliau 
adalah berdasarkan fatwa guru-gurunya yang didapa- 
tinya di Mekah, Madinah dan Iraq. 

11. Ke lraq yang ketiga kali 

Di Mekah sudah didengar khabar wafatnya Khali- 
fah Harun Ar-Rasyid telah wafat dan telah diganti de- 
ngan Khalifah Al- Amin dan sesudah itu AUM af mim. 

Begitu juga telah meninggal guru-guru Imam 
Syafi'i Rahimahullah di Iraq, iaitu Abu Yusuf pada 
tahun 182H. dan Muhammad bin Hasan pada tahun 

188H. 

Hati Imam SyalTi tergerak kembali hendak da- 
tang ke Baghdad, Ibu kota dan Pusat Kerajaan Umat 
Islam ketika itu, kerana di situ duduknya Khalifah, 

Amirul Mu‘minin. 

Beliau tidak lama di Iraq pada kali ini, tetapi 
pada kesempatan ini beliau membuat sejarah, iaitu 
membentuk mazhab tersendiri yang kemudian dina- 
makan “MAZHAB SYAFITk 

12. Mazhab Syafi'I yang pertama 

Abu Abdillah Muhammad bin Idris Asy-Syafi‘i ini 
setelah ilmunya tinggi dan fahamnya begitu dalam dan 
tajam, timbullah inspirasinya untuk berfatwa sendiri 
mengeluarkan hukum-hukum dari Quran dan Hadis 
sesuai dengan “ijtihad”nya sendiri, terlepas dari fat- 
wa-fatwa gurunya Imam Maliki dan Ulama-ulama Ha- 

nafi di Iraq. 

Hal ini terjadi pada tahun 198H, iaitu sesudah 
usia beliau empat puluh lapan tahun dan sesudah me- 
lalui masa belajar lebih-kurang empat puluh tahun. 

Beliau telah menghafal Al-Quran dan berpuluh 
ribu hadis di luar kepala dan juga telah mendalami 

tafsir dari ayat suci dan makna hadis-hadis serta pen- 
dapat Ulama yang terdahulu. 

Beliau berfatwa dengan lisan menurut ijtihadnya 
(pendapat) sendiri dan juga mengarangkan kitab-ki- 
tab yang berisikan pendapat-pendapatnya itu. 

<> 

Mula-mula beliau mengarang di Iraq kitab “Ar- 
Risalah”, kitab Usvl Fiqih yang pertama di dunia, 
yakni suatu ilmu yang dijadikan pedoman dalam meng- 
gali hukum-hukum fiqhi dari kitab suci Al-Quran dan 
dari hadis-hadis Nabi. 

Harus dimaklumi bahawa sekalian fatwa-fatwa 
dengan lisan dan tulisan pada ketika Imam Syafi'i di 
Iraq ini dinamakan “Al-Qaulul Qadim” (Fatwa-lama) 
sedang fatwa-fatwa yang dikeluarkan sesudah beliau 
pindah ke Mesir dinamakan “Al-Qaulul Jadid” (Fatwa 
baru). 

Barangsiapa yang mempelajari kitab-kitab Imam 
Syafi'i Rahimahullah atau kitab-kitab Syafi'iyah de- 
wasa ini, akan berjumpa dengan tulisan-tulisan Al- 
Qaulul Qadim dan Al-Qaulul Jadid itu. 

13. Pindah ke Mesir 

Pada bulan Syawwal tahun 198H. itu juga Imam 
Syafi'i pindah ke Mesir. Kebetulan saja bahawa Kha- 
lifah Al-Ma‘mun mengangkat Abbas bin Musa menja- 
di Wali (Gabenur) Mesir dan mengirimnya ke Mesir. 
Imam Syafi'i menumpang dalam kafilah Wali Mesir 
itu, kerana Imam Syafi'i Rahimahullah adalah salah 
seorang Ulama yang dihormati, bukan saja oleh rak- 
yat Iraq tetapi juga oleh Khalifah Al-Ma’mun sendiri. 

Ketika belian akan bermi gk&t dari Iraq ke Mesir, 
banyaklah dai a - ,;: sahabat-sahabatnya untuk mengu- 
capkan selamat Inian, di antaranya adalah muridnya 
yang terkenal dan kemudian dikenal dengan nama Ah- 
m?ui hin ITauhal (Pembangun Mazhab Hanbali). 



Pad a ketika Imam Syafi'i bersalaman dengan Ah- 
bin lianbal, beliau membaca sebuah syair; be- 

ibd «i; mebhat sungai dan pasir, 
untuk kebesaran atau kekayaan, 
atau ini makam perkuburan”. 

Rupanya Imam Syafi'i Rahimahullah sudah mera- 
sa bahawa ia akan wafat dan bermakam buat selama- 
lamanya di Mesir. 

Abbas bin Musa, Gabenur Mesir meminta agar 
Imam Syafi'i menginap di rumahnya, tetapi Imam 
Syafi'i Rahimahullah menolak kerana ia ingin tinggal 
dengan seorang Ulama Mesir, namanya Abdullah bin 
Al-Hakam seorang Ulama yang pernah menjadi mu- 
ridnya di Madinah pada ketika Imam Syafi'i mendik- 
tekan kitab AUMuwatta’ atas nama Imam Maliki. 

i 

Beliau tinggal di rumah Abdullah bin Al-Hakam 
sampai tahun 204H. 

14. Imam Syafl'i suka mengembara, terutama untuk 

mencari ilmu pengetahuan 

Dari riwayat Imam Syafi'i Rahimahullah ternya- 
ta bahawa beliau adalah 9eorang yang suka mengem- 
bara, pindah dari satu negeri ke negeri lain, terutama 
dalam hal mencari ilmu pengetahuan. 

Beliau lahir di Gazza, pergi ke Mekah, pindah ke 
Madinah, pindah ke Yaman, pindah lagi ke Baghdad 
sampai ke Syam pindah ke Mekah, pindah lagi ke 
Baghdad dan akhirnya pindah lagi ke Mesir, wafat 
dan bermakam di Mesir. 

Imam Syafi'i Rahimahullah bukan saja mera- 
praktikkan pindah-pindah tempat itu, tetapi juga be- 
liau menganjurkan, kiranya rakyat menggembirakan 
pengembaraan dan perjalanan keliling, khususnya da- 
lam mencari ilmu pengetahuan. 

Beliau pernah berkata dalam sebuah syair, begi- 
ni : 

Ertinya secara terjemahan bebas, adalah: 

* Adalah tidak enak bagi cerdik-pandai untuk ting- 
gal tetap di suatu tempat. Oleh kerana itu ting- 
gallah tanahair dan mengembaralah! 

* Musafirlah! Engkau akan mendapat sahabat-sa- 
habat pengganti sahabat-sahabat yang ditinggal- 
kan. 

* Bekerja keraslah, kerana kelazatan hidup adalah 
dalam bekerja keras. 

* Saya berpendapat bahawa air kalau tetap di sua- 
tu tempat, ia akan busuk. Kalau ia mengalir baru- 
lah ia bersih, dan kalau tidak mengalir akan men- 
jadi kotor. 

* Singa kalau tidak keluar dari sarangnya, ia tak 
akan dapat makan. 

* Anak panah kalau tak meluncur dari busurnya, 
ia tak akan mengena. 

* Matahari pun kalau tetap nescaya seluruh manu- 
sia akan marah kepadanya. 

* Tibir (bahan baku emas) adalah seperti tanah sa- 
ja ketika ia masih terguling di tempatnya. 

* Kayu harum pada ketika di rimba, sama saja de- 
ngan kayu yang lain. 

* 

* Kalau yang ini (kayu harum) keluar dari rimba, 
sukar sekali mendapatnya, dan itu (tibir) kalau 
keluar dari tempatnya sudah berharga seperti 

emas. 

Demikianlah sebuah syair dari Imam Syafii yang 

menganjurkan kepada pengikutnya supaya menyukai 

pengembaraan, terutama untuk mencari ilmu penge- 
tahuan. 



15. Mentnpgal dunia dalam usia 54 tahun 



Setelah enam tahun tinggal di Mesir mengem- 

sudah mengarangkan kitab Ar-Risalah agi ( 
asul Fiqih) dan sesudah mengarangkan kitab-kitab b - 

maka 



lau yang ua , XT 

pulang ke rahmatullah ke dalam syurgaNya, Jannatun 



Na'im. 



Berkata 



rseritata ivaui wtu ' , , . 

‘Imam Syafi'i Rahimahullah berpulang ke rahmatul- 
lah sesudah sembahyang maghrib, petang Khamis ma- 
[am Jumaat, akhir haribulan Rajab dan kam. makam- 
kan beliau pada hari Jumaat. Petanenya kam. l.hat hi- 

lal bulan Sya'aban 204H. 

Dalam tarikh Masihi bersetuju dengan 28 Jun, 



819 M. 



Raja Mesir ketika itu turut menyembahyangkan 



ienazah beliau. 

